Diari Oficial de la Generalitat Valenciana


Sumari del DOGV 846, del 15-06-1988 (1988/811410)

ORDRE de 23 de maig de 1988, de la Conselleria d'Agricultura i Pesca, per la qual es modifica l'Ordre d'aquesta Conselleria de 17 de març de 1988 (DOGV de 18 d'abril de 1988, núm. 805).
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/23/(1)/dof/vci/html**

### Dades del document

Número de DOGV
:   846

Data del DOGV
:   15-06-1988

Secció del DOGV
:   DISPOSICIONS GENERALS

Número del document
:   1988/811410


Data del document
:   23-05-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 23 de maig de 1988, de la Conselleria d'Agricultura i Pesca, per la qual es modifica l'Ordre d'aquesta Conselleria de 17 de març de 1988 (DOGV de 18 d'abril de 1988, núm. 805).  
Publicada l?Ordre per la qual es modificava la del Ministerio de Agricultura, aprovatòria de la 2ª Part del Pla d'Obres i Millores Territorials de la Zona de Regs de Llevant Marge Esquerre del Segura, en el sentit de substituir determinades obres incloses a la susdita 2ª Part del Pla per d'altres més acords amb l?evolució econòmica i el nivell de la zona, hom hi ha advertit després de la publicació que les «Obres de regulació al Primer Canal de Llevant (Instal·lacions electromecàniques i obres complementàries», situades al terme municipal d'Elx, han estat classificades indegudament a l'article segon de la susdita Ordre, ja que, com que beneficien amb l?execució corresponent les condicions de reg de tota la zona i hi corregeixen defectes greus d'infrastructura hidràulica, escau que siguen classificades com a obres d'interés general.  
En atenció d'aquests motius i fent ús de les facultats que m'han estat conferides,  
ORDENE:  
Article únic  
L?Article segon de l?Ordre de 17 de març de 1988, per la qual es modifica la del Ministerio de Agricultura, Pesca y Alimentación, d'11 de desembre de 1981, aprovatòria de la 2a Part del Pla de Millores Territorials i Obres de la Zona de Regs de Llevant Marge Esquerre del Segura (DOGV de 18 d'abril de 1988, núm. 805), queda redactat de la manera següent:  
«Article segon  
D'acord amb el que disposen els articles 62 i 65 de la Llei de Reforma i Desenvolupament Agrari, les obres quedaran classificades de la manera següent:  
1. Obres d'interés general, incloses al grup a) de l'article 61 de la Llei esmentada, fet pel qual seran subvencionades totalment:  
Obres de regulació del Primer Canal de Llevant (instal·lacions electromecàniques i obres annexes) al terme municipal d'Elx.  
2. Obres complementàries, incloses al grup d) de l'article 61 de la Llei:  
Substitució d'equips electromecànics i canonada d'impulsió d'aigua de reg de Muchamiel.  
Aquestes obres complementàries tindran una subvenció del 40% i una bestreta del 60% del cost de les obres, reintegrable en un període de 20 anys, que reportarà uns interessos del 4% anual, d'acord amb l'article 74 de la Llei esmentada.»  
DISPOSICIO FINAL  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 23 de maig de 1988.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI